
# Text
mṛtyuvañcanatārāsādhana
// namaḥ sitatārāyai //
pūrvavac chūnyatāparyantaṃ vibhāvya
sitāravindamadhyasthāṃ tāṃbhūtāṃ candraviṣṭarām /
ābaddhavajraparyaṅkāṃ varadotpaladhāriṇīm // mvts_1 //
śaraccandrakarākārāṃ pṛṣṭhacandrasamāśritām /
sarvālaṅkārasaṃpūrṇāṃ ṣoḍaśābdavapuḥkramām // mvts_2 //
dhyātvāryatārāṃ hṛdaye tasyāś cakraṃ sitadyuti /
aṣṭakoṣṭhakam aṣṭābhir akṣaraiḥ paripūritam // mvts_3 //
oṃhāvyañjanamadhyasthasādhyanāmādyanābhikam /
dhyāyād ekāgracittaḥ san ṣaṇ māsān dṛḍhaniścayaḥ // mvts_4 //
japed akhinnacittaḥ san mantram enaṃ daśākṣaram //
tatrāiṣa mantraḥ oṃ tāre tuttāre ture svāhā // mvts_5 //
mṛtyudoṣair na liptaḥ syāt tārāhṛccakrabhāvakaḥ /
lābhī ca sarvasiddhīnāṃ ṣaṇmāsāvadhi tatparaḥ // mvts_6 //
// mṛtyuvañcanatārāsādhanam //

